I 2002 ble Moorjani diagnostisert med lymfekreft, men nektet å ta imot konvensjonell behandling for denne, og valgte diverse alternative behandlinger i stedet. Da disse ikke hadde noen effekt på kreftforløpet ble hun brakt til sykehus hvor legene kunne fastslå at kreften hadde spredt seg, og at den behandlingen de kunne tilby kun ville være livsforlengende. Hun opplevde da organsvikt og havnet i koma. Hun våknet fra koma etter 30 timer, og etterkant har hun beskrevet dette som en «nær døden-opplevelse». I løpet av de neste dagene skrumpet kreftsvulstene hennes raskt inn, og etter fem uker ble hun erklært kreftfri og kunne skrives ut av sykehuset.